দিল্লি কাণ্ড নিয়ে উচ্চ পর্যায়ের নিরাপত্তা পর্যালোচনা বৈঠকে অমিত শাহ

নায়দিল্লি: দিল্লিতে বিস্ফোরণের (Delhi Bomb Blast) ঘটনায় একজন সন্দেহভাজনকে আটক করা হয়েছে এবং বর্তমানে দিল্লি পুলিশের স্পেশাল জেরে দেশজুড়ে চূড়ান্ত সতর্কতা ৷ বিস্ফোরণের ঘটনায় এফআইআর দায়ের করল দিল্লি পুলিশ৷ ইতিমধ্যেই এই ঘটনার তদন্তে নেমেছে এনআইএ-সহ একাধিক তদন্তকারী সংস্থা। বিস্ফোরণের সঙ্গে যুক্ত সন্দেহে এখনও পর্যন্ত ৪ জনকে আটক করা হয়েছে বলে জানা গিয়েছে। দিল্লির পাহাড়গঞ্জ, দরিয়াগঞ্জ সহ একাধিক এলাকায় তল্লাশি চালানো হয়েছে। সেই সব এলাকায় হোটেলের রেজিস্টার খতিয়ে দেখে পুলিশ। স্বরাষ্ট্রমন্ত্রক সূত্রে খবর, বিস্ফোরণের বিষয়ে স্বরাষ্ট্রমন্ত্রী অমিত শাহ (Amit Shah) সকাল ১১টায় একটি উচ্চ পর্যায়ের নিরাপত্তা পর্যালোচনা বৈঠকে বসলেন।

গতকালের বিস্ফোরণের ঘটনায় ইতিমধ্যে ইউএপিএ এবং বিস্ফোরক আইনে মামলা রুজু করেছে দিল্লি পুলিশ। এরমধ্যে নিরাপত্তা পরিস্থিতি পর্যালোচনায় আজ সকাল ১১টায় জরুরি বৈঠকে বসেছেন কেন্দ্রীয় স্বরাষ্ট্রমন্ত্রী অমিত শাহ। দিল্লির কর্তব্য ভবনে এই বৈঠক হচ্ছে। সূত্রের খবর, এ বৈঠকে স্বরাষ্ট্রসচিব, ও গোয়েন্দা ব্যুরো (আইবি)-এর প্রধান, এনআইএ-র ডিজি, দিল্লির পুলিশ কমিশনারের উপস্থিত। কাশ্মীর থেকে ভিডিয়ো কলে জম্মু-কাশ্মীরের ডিজি যোগ দেবেন বলে সূত্রের খবর। দিল্লির লালকেল্লা সংলগ্ন এলাকায় গত সন্ধ্যার বিস্ফোরণের পরিপ্রেক্ষিতে নিরাপত্তা পরিস্থিতি নিয়ে আলোচনা হবে বলে জানা গিয়েছে। আজকের এই বৈঠকে পরবর্তী পদক্ষেপের রূপরেখা নির্ধারিত হবে বলে প্রশাসনিক সূত্রে ইঙ্গিত মিলেছে।

আরও পড়ুন: বিহারে শুরু শেষ দফা নির্বাচন, দেখুন Live

সোমের সন্ধ্যায় বিস্ফোরণের পর থেকে দিল্লি পুলিশ বিভিন্ন স্থানে অভিযান চালাচ্ছে । রাজধানীতে উচ্চ সতর্কতা জারি করা হয়েছে এবং বিমানবন্দর, রেলওয়ে স্টেশন এবং বাস টার্মিনালে কঠোর নজরদারি বজায় রাখা হয়েছে । দিল্লিতে লালকেল্লার কাছে বিস্ফোরণে জঙ্গি-যোগের প্রমাণ তদন্তকারীদের হাতে। গতকালের হামলায় জড়িত সন্দেহভাজন এক জঙ্গির ছবি প্রকাশ করা হয়েছে। বিস্ফোরণের আগে সে গাড়িটি চালাচ্ছিল বলে ধরা পড়েছে সিসি ক্যামেরায়। বিস্ফোরণ ঘটানোর জন্য ডিটোনেটর ব্যবহার করা হয়েছিল বলেও প্রাথমিক তদন্তে জানা গিয়েছে।

অন্য খবর দেখুন