আসনের লক্ষ্য বেঁধে দিলেন অমিত শাহ

কলকাতা: বঙ্গ সফরে এসে ফের একবার ‘২০০ আসন’-এর লক্ষ্যমাত্রা স্থির করে দিলেন অমিত শাহ (Amit Shah)। সেই সঙ্গে বিজেপি কর্মীদের (BJP Workers) মাঠে নামার বার্তা দিলেন কেন্দ্রীয় স্বরাষ্ট্রমন্ত্রী। কলকাতা জোনের কর্মী সম্মেলনে বক্তব্য রাখতে গিয়ে শাহ স্পষ্ট জানিয়ে দিলেন, বিজেপি (BJP) থামার নয়। সাফ ভাষায় কর্মীদের বললেন, ‘দিল পে লিখলো হামারা সরকার হোগা।’

বঙ্গ সফরের শেষদিন সায়েন্স সিটিতে কলকাতা এবং শহরতলির কর্মীদের সঙ্গে বৈঠক ছিল শাহের। ওই সম্মেলনের নাম দেওয়া হয়েছিল ‘মহানগর কর্মী সম্মেলন।’ সম্মেলনে মহানগরের চারটি সাংগঠনিক জেলা – কলকাতা উত্তর, কলকাতা দক্ষিণ, কলকাতা উত্তর শহরতলি (দমদম লোকসভা এলাকার অন্তর্গত বিধানসভাগুলি) ও যাদবপুর – এই চার এলাকার কর্মী ও নেতৃত্ব উপস্থিত ছিলেন।সম্মেলনে মহানগরের চারটি সাংগঠনিক জেলা – কলকাতা উত্তর, কলকাতা দক্ষিণ, কলকাতা উত্তর শহরতলি (দমদম লোকসভা এলাকার অন্তর্গত বিধানসভাগুলি) ও যাদবপুর – এই চার এলাকার কর্মী ও নেতৃত্ব উপস্থিত ছিলেন। শাহ বলেন, “কোনও সমঝোতা নেই। এবার সরকার গড়ব। দিল পে লিখলো হামারা সরকার হোগা”। দলীয় কর্মীদের উদ্বুদ্ধ করে শাহ বলেন, আমরা যদি ৩ আসন থেকে ৭৭ আসনে পৌঁছতে পারি, তাহলে ৭৭ থেকে ২০০ আসনে পৌঁছনো অসম্ভব কেন হবে?”

আরও পড়ুন: রাজ্যের প্রথম মহিলা মুখ্যসচিব হচ্ছেন নন্দিনী চক্রবর্তী

শাহের কথায়, “এই রাজ্যে দুটো জিনিস ভয়ংকর। একটা অনুপ্রবেশ, আর একটা দূর্নীতি। কলকাতাও নিরাপদ নয়। অনুপ্রবেশের দাপট বাড়লে আপনারা বিপদে পড়বেন। এই অবস্থা থেকে বাঁচতে হলে সমূলে এই সরকার উপড়ে ফেলতে হবে।”বিজেপি সূত্রের খবর, জনসংযোগ বৃদ্ধি, বুথে নজর এবং নিজের এলাকার পার্শ্ববর্তী হারা আসনেও সময় দেওয়ার মতো কাজ দলীয় জনপ্রতিনিধিদের জন্য শাহ নির্দিষ্ট করে দিয়েছেন। নির্বাচনে টিকিট পাওয়া নিয়ে তদ্বির-তদারকি না-করার বার্তা দিয়ে গিয়েছেন শাহ। যাঁরা ভাল কাজ করেছেন, তাঁরা এমনিতেই টিকিট পাবেন বলে তিনি মন্তব্য করেছেন। কিছুদিনের পর নির্বাচন ঘোষণা হয়ে যেতে পারে। বিজেপি সূত্রের খবর, আগামী দু’মাসের জন্যই সাংসদ ও বিধায়কদের জন্য শাহ কাজের গতিপ্রকৃতি তথা পরিধি নির্ধারণ করে দিয়ে গিয়েছেন।