দালালি করার লিমিট আছে, কুসি বাবু… কাকে তোপ মমতার?

কলকাতা: আজ ৪ নভেম্বর থেকে বাংলায় শুরু হয়েছে SIR-এর প্রক্রিয়া। আজ, মঙ্গলবার থেকে বাড়ি বাড়ি এনুমারেশন ফর্ম বিলির কাজ শুরু করেছেন বিএলও-রা। এদিন এসআইআরের প্রতিবাদে (TMC SIR Protests) পথে নেমেছেন তৃণমূলনেত্রী মমতা বন্দ্যোপাধ্যায় (Mamata Banerjee)। ভোটের তিনমাস আগে কেন ভোটার তালিকায় বিশেষ নিবিড় সংশোধনের কাজ কেন? কেন ভোট হয়ে যাওয়ার পর এসআইআর হচ্ছে? অসম এই তালিকা থেকে বাদ কেন? সব প্রশ্ন তুলে সুর চড়ালেন তৃণমূল সুপ্রিমো মমতা বন্দ্যোপাধ্যায়। একইসঙ্গে তিনি নিশানা করলেন ‘মোদিবাবু’, ‘মীরজাফর’, ‘কুর্সিবাবু’দের অর্থাৎ প্রধানমন্ত্রী নরেন্দ্র মোদি, স্বরাষ্ট্রমন্ত্রী অমিত শাহ, মুখ্য নির্বাচন কমিশনার জ্ঞানেশ কুমারকে।

এসআইআরের প্রতিবাদে মঙ্গলবার ধর্মতলায় বি আর আম্বেডকরের মূর্তির সামনে থেকে জোঁড়াসাকো পর্যন্ত এই মিছিলে হাঁটলেন খোদ তৃণমূল সুপ্রিমো মমতা বন্দ্যোপাধ্যায়। মিছিল শুরু পর থেকেই সংবিধান হাতে জোড়াসাঁকোর দিকে এগিয়ে যাচ্ছেন মমতা, অভিষেক-সহ তৃণমূলের নেতা-কর্মী-সমর্থকরা। মিছিল শেষে এসআইআর বিরোধী ভাষণে ছত্রে ছত্রে ছিল বিজেপিকে কড়া আক্রমণ। মমতা বন্দ্যোপাধ্যায়ের শ্লেষ, ”মোদিবাবুদের খুশি করতে উঠেপড়ে লেগেছেন। কমিশনকে নিশানা করে মমতা বলেন, “মোদিবাবু, শাহবাবুকে খুশি করতে গিয়ে কুর্সিবাবু (Election Commission) ইতিহাস তৈরি করতে চাইছেন! আপনার ইতিহাস পাতিহাস হবে।” বিজেপিকে ফেকুবাবু বলে কটাক্ষ করে মমতা এও বলেন, “এতদিন পর প্রমাণ দিতে হবে আমরা ভারতের নাগরিক কিনা?”প্রশ্ন তুললেন, বাংলায় রোহিঙ্গারা আসছেন কোথা থেকে?নাগাল্যান্ড, ত্রিপুরা, অসমে এসআইআর হল না কেন? শুধু বাংলায় ভোটের আগে এসআইআর কেন?”

আরও পড়ুন: ‘আমরা থালা-বাটি, বেচেও সাহায্য করব’, কেন বললেন মমতা?

মমতার অভিযোগ, “বাংলার দু’কোটি মানুষের নাম কেটে বিজেপি বাংলা দখলের ছক কষছে। ওরা হিসেব কষে নাকি দেখেছে ওদের ভোট ৩৯ শতাংশ আর আমাদের নাকি ৪0 শতাংশ। আমি বলে যাচ্ছি, ওরা যেভাবে এসআইআরের নাম করে মানুষের নাম বাদ দেওয়ার চেষ্টা করছে তাতে আমাদের হারানো তো দূরে থাক, ওদের নিজেদের ভোটও এবার আমাদের দিকে আসবে। তিনি আরও বলেন, জনগণ ভুল করলে নাম বাদ দিচ্ছে। বাবা-মায়ের নাম না থাকলে কি আবার জন্মে প্রমাণ করতে হবে আমি বাংলার নাগরিক? কমিশন যে একাধিক গণ্ডগোল করছে তালিকায়, তার বেলা? এসআইআর ভোটের পর করলে কী সমস্যা হত? ওদের কত বাবু, বড় বাবু, ছোটো বাবু…আমি চেয়ারকে সম্মান করি। কিন্তু দালালিরও একটা সীমা থাকে। অত্যাচারের সব সীমা তো আপনারা পার করে ফেলেছেন।’’

অন্য খবর দেখুন