নিজের বাবা-মাকেও সম্মান করে না? প্রবীণদের হিয়ারিংয়ে ডাকা নিয়ে ক্ষুব্ধ মমতা

ওয়েবডেস্ক- রাজ্যে এসেছেন অমিত শাহ (Amit Shah) । ২০২৬ এর ভোটকে (2026 Assemble Election) পাখির চোখ করে বছর শেষের আগে এসেই বাংলায় সরকার গড়ার ডাক দিলেন তিনি। আর এর পরেই বাঁকুড়া (Bakura) থেকে অমিত শাহকে (Amit Shah) দুঃশাসন বলে হুঙ্কার দিলেন মমতা বন্দ্যোপাধ্যায় (Mamata Banerjee)। ‘দুঃশাসন বাবু এসেছেন, শকুনি মামার চ্যালা, নাম না করে অমিত শাহকে তীব্র আক্রমণ মমতার।

এদিন মুখ্যমন্ত্রী বলেন, এসআইআর শুনানিতে বৃদ্ধ-বৃদ্ধা ও দিব্যাঙ্গদের ডাকা হচ্ছে কেন? এর কী নিজেদের বাবা-মাকেও সম্মান করে না। মঙ্গলবার বাঁকুড়ার বড়জোড়ার সভা থেকে এই ইস্যুতে মুখ্যমন্ত্রীর তোপ, ৬০-৭০ বছরের বৃদ্ধদের ডাকা হচ্ছে। পুরুলিয়ায় এক বৃদ্ধের মৃত্যু হয়েছে। ওরা বাবা মাকে সম্মান করে না’।

রাজ্যের এসআইআর পর্বে শুনানি চলছে। বৃদ্ধ-বৃদ্ধা থেকে দিব্যাঙ্গদের ডাকা হচ্ছে। খুব স্বাভাবিকভাবেই দীর্ঘ লাইনে এসে অসুস্থ হয়ে পড়ছেন তারা। সব মিলিয়ে সমস্যায় পড়তে হচ্ছে তাদের। এই প্রসঙ্গে সিইও দফতরে দ্বারস্থ হয়েছিলেন তৃণমূলের প্রতিনিদিরা। বড়জোড়ার সভা থেকে এই ইস্যুতেই কমিশনকে তীব্র কটা কটাক্ষ করেন তিনি। মুখ্যমন্ত্রী বলেন, “এসআইআর পর্বে ৫৮ থেকে ৬০ মানুষের মৃত্যু হয়েছে। গতকালও পুরুলিয়ায় একজন বৃদ্ধের মৃত্যু হয়েছে। এসআইআরের কারণে এত মানুষ প্রাণ হারাচ্ছে। ওরা বয়স্ককে মানুষদের সম্মান করতে জানে না। বাবা-মায়েদের সম্মান করে না।”

আরও পড়ুন- বিএসএফ-কে জমি দেওয়া নিয়ে শাহের অভিযোগ ওড়ালেন মমতা

প্রসঙ্গত, এসআইআর হিয়ারিং প্রক্রিয়া শুরু হয়েছে। এই তালিকায় রয়েছেন দুর্জন মাঝি। শুনাতিতে ডাকা হয়েছিল তাঁকে। সেই শুনাতিতে তিনি ঠিক সময়ে পৌঁছতে পারবেন কিনা, উদ্বেগে প্রাণ হারিয়েছে বৃদ্ধ দুর্জন মাঝি। মঙ্গলবার, মুখ্য নির্বাচন কমিশনার এবং রাজ্যের মুখ্য নির্বাচনী আধিকারিক মনোজ আগরওয়ালের বিরুদ্ধে পুলিশের কাছে অভিযোগ দায়ের করেছে মৃত দুর্জন মাঝির পরিবার।